stanford-oval/wikipedia huggingface dataset:
Lumileopardi
Koko ja ulkonäkö

Lumileopardi muistuttaa ulkonäöltään hyvin paljon leopardia. Se on lähes leopardin kokoinen, mutta solakampi ja lisäksi sillä on muun ruumiin mittainen häntä. Häntä auttaa lumileopardia tasapainoilemaan vuoristojen usein jyrkillä rinteillä. Lisäksi hännällä voi peittää nenän ja suun äärimmäisen kylmissä olosuhteissa. Sen isot, tuuheat käpälät toimivat lumikenkinä. Lumileopardin turkissa on useita ruusukuvioisia jälkiä kyljissä, täpliä päässä ja kaulassa sekä raitoja hännässä. Uroksen erottaa naaraasta isommasta ja kuutiomaisesta päästä. Lumileopardi on 35–100 kilogrammaa painava ja häntä mukaan lukien 1,8–2,4 metriä pitkä eläin. Säkäkorkeutta sillä on noin 60–100 senttimetriä. Lumileopardi elää korkeilla vuorilla ja on hyvin harvinainen, koska sitä metsästetään kauniin turkin tähden. Lumileopardi saalistaa lampaita ja vuohia hiipimällä lähelle ja hyppäämällä korkealta saaliin selkään.
Levinneisyys

Lumileopardi on uhanalainen laji. Yksilömäärän arvioiminen on vaikeaa, sillä eläin on arka, elää suhteellisen harvasti ja vaikeakulkuisella ja syrjäisellä alueella. 2000-luvulla tehdyt arviot ovat vaihdelleet noin 3 900–7 500 yksilön välillä. Uhanalaisuusluokitusta lievennettiin uusien laskelmien perusteella vuonna 2017. Samoin kuin tiikerin, myös lumilopardin kantaa on vähentänyt salametsästys rahanarvoisen turkin ja luiden vuoksi. Luista tehdyn jauheen voimistavaan vaikutukseen uskotaan kiinalaisen lääketieteen piirissä.
Lumileopardi elää Afganistanin, Pakistanin, Bhutanin, Mongolian, Intian, Nepalin, itäisen Venäjän, Kazakstanin, Kirgisian, Tadžikistanin, Uzbekistanin ja Kiinan alueilla. Aiemmin tuntematon kanta löydettiin vuonna 2011 Afganistanin Wakhanin käytävästä. Siellä on kameroihin tallentunut lumileopardeja 16 paikasta.
Elinympäristö

Kesällä lumileopardi elää puurajan yläpuolella vuoristossa jopa 6 000 metrissä. Talveksi se laskeutuu metsiin noin 2 000 metriin.
Lisääntyminen

Kiima-aikana tammi–maaliskuussa lumileopardiuros ja -naaras hakeutuvat toistensa seuraan. Sukupuolensa ja lisääntymisvireensä ilmaistakseen ne merkitsevät kulkureittinsä ulosteillaan ja muilla hajujäljillään. Kiima-aikana seudulla raikuvat valittavat huudot lumileopardien etsiessä kumppania. Pariside ei ole elinikäinen, eikä uros osallistu pentujen hoitoon.
Synnyttämiseen valmistautuva naaras hakeutuu kallioilla suojaisaan paikkaan, jonka se pehmustaa omilla karvoillaan. Pentuja syntyy tavallisesti kahdesta neljään. Ensimmäisen viikon ajan ne ovat sokeita. Kolmikuisina poikaset alkavat seurailla emoaan joka paikkaan. Kasvaessaan ja rohkeammiksi muuttuessaan ne alkavat vähitellen opetella metsästyksen taitoja.
Ravinto

Lumileopardit ovat ahnaita saalistajia, jotka syövät mitä tahansa lihaa, jota löytävät. Joskus ne tappavat jopa kolme kertaa itseään suurempia eläimiä mukaan luettuna karjaa. Lumileopardien pääruokavalio koostuu vuohieläimistä kuten siperianvuohista ja baraaleista, lisäksi linnuista ja murmeleista sekä muista pienistä jyrsijöistä.
Suojelu

Kansainvälisesti lumileopardien suojelua ja tutkimusta luonnossa koordinoi Snow Leopard Trust.
Lisäksi lumileopardeja kasvatetaan eläintarhoissa. Lumileopardeja on eurooppalaisissa eläintarhoissa osana niiden suojeluohjelmaa. Suomessa lumileopardeja löytyy ohjelman osana Ähtärin eläinpuistosta ja Korkeasaaren eläintarhasta, joista jälkimmäisessä niitä on ollut 1960-luvulta lähtien.
Maailmanlaajuisen eläintarhoissa elävien lumileopardien kantakirjan on perustanut suomalainen Leif Blomqvist vuonna  1976.
Lumileopardi heraldiikassa

Lumileopardi (Aq Bars) on tataarien ja kazakkien kansallissymboli. Se löytyy Almatyn kaupungin virallisesta sinetistä, ja Tatarstanin vaakunassa esiintyy siivekäs lumileopardi. Vastaava leopardi esiintyy myös Pohjois-Ossetia-Alanian vaakunassa. Lumileopardipalkinto myönnettiin neuvostoliittolaisille vuoristokiipeilijöille, jotka kiipesivät Neuvostoliiton kaikille viidelle yli 7 000 metrin huipulle. Lumileopardi on myös Kirgisian partiotyttöyhdistyksen symboli.
Aiheesta muualla

WWF: Lumileopardi (Arkistoitu – Internet Archive)
Snowleopard.org
Lumileopardi San Diegon eläintarhassa.
Aq Bars on Tatarstanin vaakuna. Se on muinainen turkkilainen ja bolgaarilainen symboli, joka tarkoittaa suomeksi ”valkoista leopardia” tai ”lumileopardia”.
Lumileopardi Almatyn kaupungin symbolina.
Luettelo Tongan kaupungeista

Tämä on luettelo Tongalla sijaitsevista kaupungeista.
Suurimmat kaupungit

Vuoden 2016 väestönlaskennan mukaan
Nuku'alofa
Neiafu
Tofoa-Koloua
Haveluloto
Vaini
Kaikki kaupungit aakkosjärjestyksessä

Haveluloto
Hihifo
Mu'a
Neiafu
Nukuʻalofa
'Ohonua
Pangai
Tofoa-Koloua
Vaini
Aiheesta muualla

Kuvia tai muita tiedostoja aiheesta Luettelo Tongan kaupungeista Wikimedia Commonsissa
Maapolitiikka

Maapolitiikka käsittää ne toimenpiteet, joita julkinen valta käyttää maan hankintaan ja luovutukseen tavoitteenaan vaikuttaa ympäristön ja kaupungin kehitykseen. Tavoitteita voivat olla esimerkiksi edellytyksien luominen kaavoitukselle, yhdyskuntasuunnittelun ja rakentamisen ohjaaminen sekä sosiaalisen asuntotuotannon varmistaminen.
Pekka V. Virtasen mukaan kunnan maapolitiikassa on neljä osaa: maanhankinta, maanluovutus, maapolitiikan suhde kaavoitukseen ja muut maapolitiikan tehtävät. Maata voi hankkia vapaaehtoisilla kaupoilla, pakkolunastuksilla sekä maankäyttösopimuksilla, luovuttaa myymällä tai vuokraamalla. Koska kunnilla on Suomessa kaavamonopoli eli valta päättää kaavojen sisällöstä ja ajoituksesta, kunta voi kaavoittamalla vaikuttaa keinotteluun ja hintakehitykseen.
Luettelo diplomaattisista edustustoista Pohjois-Koreassa

Tämä on luettelo diplomaattisista edustustoista Pohjois-Koreassa. Tällä hetkellä Pyongyangissa on 24 suurlähetystöä. Lisäksi Pohjois-Koreassa on 2 konsulaattia ja 2 muuta edustustoa.
Venäjän suurlähetystö on suurin Pyongyangissa sijaitsevassa suurlähetystössä.
Suurlähetystöt > Pyongyangissa

| --- | --- |
  Brasilia   Bulgaria   Kambodža   Kiina   Kuuba   Tšekki   Egypti   Saksa   Intia   Indonesia  Iran   Laos   Malesia :   Mongolia   Nigeria   Pakistan   Palestiina   Puola   Romania   Venäjä   Ruotsi   Syyria   Yhdistynyt kuningaskunta   Vietnam
Toimistot

Ranska (Ranskan yhteistyötoimisto)
Sveitsi (Sveitsin yhteistyötoimisto)
Pääkonsulaatit > Chongjinissa

Kiina
Venäjä
Akkreditoidut suurlähetystöt > Pekingissä

Albania
Azerbaidžan
Bangladesh
Brunei
Myanmar
Kamerun
Chile
Kolumbia
Kroatia
Kypros
Etiopia
Unkari
Islanti
Jamaika
Kazakstan
Libanon
Pohjois-Makedonia
Malta
Malawi
Oman
Peru
Qatar
Ruanda
Singapore
Seychellit
Sierra Leone
Slovenia
Serbia
Etelä-Afrikka
Espanja
Tansania
Thaimaa
Tunisia
Venezuela
Sambia
Zimbabwe
Akkreditoidut suurlähetystöt > Soulissa

Australia
Itävalta
Belgia
Kanada
Tanska
Suomi
Kreikka
Guatemala
Irlanti
Italia
Meksiko
Alankomaat
Uusi-Seelanti
Norja
Portugali
Turkki
Akkreditoidut suurlähetystöt > Tokiossa

Benin
Nicaragua
Senegal
Akkreditoidut suurlähetystöt > Hanoissa

Irak
Filippiinit
Ranskan, Saksan, Ruotsin ja Yhdistyneen kuningaskunnan suurlähetystöt sijaitsevat kaikki entisessä Itä-Saksan suurlähetystön kompleksissa Pyongyangissa
Maatalouskauppa

Maatalouskauppa on laaja kaupallinen kokonaisuus, joka käsittää koneetselvennä ja kotieläinten tarvitsemat rehut sekä myös viljelyn edellyttämät siemenet, lannoitteet, kasvinsuojeluaineet kuin myös valmiin sadon ostamisenselvennä.
Maatalouskauppa Suomessa

Maanviljelyn, karjanhoidon ja jalostuksen koneellistuessa tuli maatalouskaupan muodostuminen välttämättömäksiselvennä . Suomessa 1900-luvun alussa yleensä osuustoimintaperiaatteella muodostuneet meijerit hakivatselvennä vientimarkkinat yhdessä muodostamalla keskusosuuskunnakseen Valion. Lihanjalostuksen keskittyminen voita vähäisemmän viennin vuoksi muodostui paljon myöhemmin.
Vuosisadanselvennä alussa ongelmaksiselvennä koettiinselvennä siemenkauppa, jolloin perustettiin Hankkija, jonka tunnuslauseena oli tutkittu, tarkastettu, taattu viljansiemeniä koskien. Osuustoiminnalliselta pohjalta Hankkijan tapaan toimi myös SOK sekä siitä 1917 eronnut Osuustukkukauppa. Myöhemmin myös yksityinen kauppa muodosti valtakunnallisia tukkuja (Tuko).
Litium (lääke)

Litiumyhdisteitä (-suoloja) käytetään pääasiallisesti psykiatrian alan lääkinnässä esimerkiksi vaikeasti hoidettavien vakavien masennustilojen ja kaksisuuntaisen mielialahäiriön hoidossa. Näissä litium alentaa itsemurhariskiä. Litiumlääkkeet otetaan suun kautta. Litium kuuluu Maailman terveysjärjestö WHO:n luetteloon kaikkein tärkeimmistä perusterveydenhoidon lääkkeistä. Litiumsuolat luokitellaan mielialan tasaajiin ja vaikka niitä on käytetty jo pitkään, niiden tarkka toimintatapa ei ole selvillä.
Litiumilla on koko joukko tunnettuja sivuoireita, joiden esiintyvyys ja suhde lääkeannoksen kokoon vaihtelee suuresti. Yleisiin sivuoireisiin (esiintyvyys 1–10 %) kuuluvat lisääntynyt virtsaneritys, käsien vapina ja lisääntynyt janontunne. Vakaviin sivuoireisiin kuuluvat kilpirauhasen vajaatoiminta, vesitystauti ja litiummyrkytys. Lääkkeen pitoisuuden seurantaa veressä suositellaan mahdollisen myrkytyksen torjumiseksi. Jos se nousee liian korkeiksi, seurauksena voi olla ripuli, oksentelua ja korvien soimista. Raskauden aikana käytetty litium voi aiheuttaa vakavia ongelmia lapselle (mukaan lukien sydänvikoja), minkä vuoksi litiumia ei tule käyttää jos on raskaana. Imetyksen aikana sitä ei tule myöskään käyttää sillä litium erittyy maitoon. 1800-luvulla litiumia käytettiin kihdin, epilepsian ja syövän hoitoon. Mielisairauksien hoidossa sitä alettiin käyttää vuonna 1948, kun John Cade alkoi hoitaa australialaisia potilaitaan litiumkarbonaatilla. Suomessa litiumkarbonaattia myydään kauppanimellä Lito.
Lääkekäyttö

Litiumia käytetään ensisijaisesti kaksisuuntaisen mielialahäiriön hoitamiseen. Jos muu hoito ei tehoa, sitä käytetään joskus myös muissa tilanteissa, esimerkiksi vakavan masennuksen, skitsofrenian ja joidenkin lasten psykiatristen häiriöiden hoitoon. Kun hoidetaan mielialahäiriöitä, jollainen kaksisuuntainen häiriökin on, litium alentaa itsemurhariskiä. Tätä hyötyä ei saada millään muulla lääkkeellä.  Suomessa litiumkarbonaattia myydään valmistenimellä Lito.
Lääkekäyttö > Kaksisuuntainen mielialahäiriö

Litiumkarbonaattia ei pidetty aikaisemmin sopivana lapsille. Uudempi tutkimus on kuitenkin osoittanut sen tehon varhain alkaneen kaksisuuntaisen mielialahäiriön hoitamisessa jopa niinkin nuorilla kuin kahdeksanvuotiailla lapsilla. Tarvittava annostus on hiukan alle myrkytystason, ja tämä vaatii tarkkaa veriarvojen seurantaa hoidon aikana. On jonkin verran näyttöä myös siitä, että litiumkarbonaatista voisi olla hyötyä joidenkin kaksisuuntaista mielialahäiriötä sairastavien huumeriippuvuuksien hoidossa.
Lääkekäyttö > Itsemurha

Juomaveden luontaisesti korkea litiumpitoisuus on yhdistetty alhaisempiin itsemurhalukuihin.
Lääkekäyttö > Seuranta

Litiumia käyttävien tulisi päästä säännöllisesti seerumikokeisiin, joissa seurataan kilpirauhasen ja munuaisten toimintaa, sillä lääke haittaa veden ja natriumin säätelyä ja voi aiheuttaa elimistön kuivumista. Elimistön kuivuminen voi kuumuuden vallitessa johtaa litiumtasojen nousuun. Seurauksena on jano, kun elimistö alkaa menettää jatkuvasti vettä virtsan tiivistymisen häiriinnyttyä.
Kokoveren, plasman, seerumin tai virtsan litiumpitoisuutta voidaan mitata eri välineillä. Seerumin litiumpitoisuus on yleensä hyvässä seurannassa tasolla 0,5–1,3 mmol/l, mutta jos litiumia kertyy elimistöön, pitoisuus voi olla 1,8–2,5 mmol/l. 3–10 mmol/l merkitsee akuuttia yliannostusta.
Litiumsuoloilla hoitavan ja myrkyllisen annoksen väli on pieni. Niinpä sitä ei pidä määrätä ellei plasman litiumpitoisuutta voida seurata. Annostusta säädetään niin, että plasman pitoisuudeksi saadaan 0,4 —1,2 mmol Li+/l näytteessä, joka on otettu 12 tuntia edellisestä annoksesta. Alhaisempia arvoja käytetään ylläpitohoidossa ja vanhemmilla potilailla, korkeampia taas lasten hoitamisessa.
Sivuoireet

Alla olevien luetteloiden lähteet. Litiumin sivuoireiden esiintyvyys ja suhde lääkeannoksen kokoon ja lääkkeen tyyppiin vaihtelee suuresti. Osasta voidaan välttyä vaihtamalla nopeasti vaikuttava lääke hitaammin vaikuttavaan vaihtoehtoon. Sivuoireiden rajoittamiseksi käytetään pienintä tehokasta annostusta.
Sekavuus
Ummetus (yleensä väliaikainen, mutta voi joillakin pitkittyä)
Muistiongelmat
Ripuli (yleensä väliaikainen, mutta voi pitkittyä joillakin)
Kserostomia eli kuiva suu
EKG muutokset — tavallisesti hyvänlaatuisia muutoksia T-aalloissa
Käsien vapina (yleensä väliaikainen, mutta voi pitkittyä joillakin)
Päänsärky
Yliaktiiviset refleksit
Leukosytoosi — valkosolujen määrä koholla
Lihasheikkous ( yleensä väliaikainen, mutta voi pitkittyä joillakin)
Lihasten nykiminen
Pahoinvointi (yleensä väliaikainen, mutta voi pitkittyä joillakin)
Polydypsia — lisääntynyt janon tunne
Polyuria — lisääntynyt virtsaamistarve
Oksentaminen (yleensä väliaikainen, mutta voi pitkittyä joillakin)
Huimaus
Painon nouseminen
Akne
Ekstrapyramidaalioireet — liikkumiseen liittyvät oireet, kuten lihasten jäykkyys
lihasjäykkyys, Parkinsonismi, dystonia, jne.
Euthyroidinen struuma— eli struumakasvaimen muodostuminen normaalista kilpirauhasen toiminnasta huolimatta
Kilpirauhasen vajaatoiminta — kilpirauhashormonin puute
Hiusten irtoaminen, tukan oheneminen
Brugadan oireyhtymä — mahdollisesti kuolemaan johtava poikkeama sydämen sähköisessä toiminnassa
Kooma
Monimuotoinen punavihoittuma — mahdollisesti kuolemaan johtava inhoreaktio
Hallusinaatiot
Hyperkalsemia — kohonneet veren kalsiumarvot
Hypermagnesemia — kohonneet veren magnesiumarvot
Hyperparatyroidismi — lisäkilpirauhasen liikatoiminta
Kilpirauhasen liikatoiminta — veressä liikaa kilpirauhashormoneja
Kohonnut kallonsisäinen paine ja näköalueen turvotusta
Myasthenia gravis — tila, jossa kehon omat puolustusmekanismit tuhovat lihasten ja hermojen viestinkulkua ja saavat aikaan lihasheikkoutta
Turvotus
Hyvänlaatuinen kallopaineen nousu
Munuaisvauriot
Kouristuskohtaus
Sinussolmukkeen toimintahäiriö
Ohimenevä ääreisverenkierron häiriö
Vatsakipu
Albuminuria — proteiini virtsassa, merkki huonontuneesta munuaisen toiminnasta
Bradykardia — hidastunut sydämen lyötinopeus
Makuaistin muutokset
Alentunut kreatitiinin poistuminen — merkki heikentyneestä munuaisten toiminnasta
Mahakaasujen purkaukset
Mahakatarri
Glukosuria — Glukoosia (verensokeria) virtsassa
Lämpöhalvaus
Hypotensio — alhainen verenpaine
Ruuansulatusongelmia
Nystagmus — tahattomia silmänliikkeitä, jotka voivat haitata näköä
Oliguria — vähäinen virtsantuotanto, vaikka päinvastainen on todennäköisempää
Häiriö seksuaalielämässä, muun muassa kyvyttömyys, alentunut libido, vaginan kuivuminen, erektiohäiriöt, jne.
Puheen puuroutuminen
Somnolenssi — epätavallinen uneliaisuus
Painon menetys (pitkittyneessä hoidossa päinvastainen on todennäköisempää)
Litiumin tiedetään aiheuttavan 1-2 kilon painon nousun. Lihominen voi aiheuttaa itsetunto-ongelmia kliinisesti masentuneille.
Sivuoireet > Kilpirauhasen vajaatoiminta

Suurimmalla osalla litiumia saavia potilaita kilpirauhasen toimintaa edistävän hormonin tasot nousevat, kun heille annetaan pistoksina tyreotropiinia vapauttavaa hormonia. Erään australialaistutkimuksen mukaan "Kilpirauhasen vajaatoiminnan esiintyvyys on litiumia saavilla kuusinkertainen verrattuna väestöön yleensä. Kilpirauhasen vajaatoiminta vuorostaan lisää kliinisen masennuksen kehittymisen riskiä."
Sivuoireet > Teratogeenisyys

Litium on myös teratogeeni eli se aiheuttaa syntymävikoja pienessä joukossa vastasyntyneitä vauvoja. Tapaustutkimukset ja useat seurantatutkimukset ovat osoittaneet mahdollisen esiintyvyyden Ebsteinin anomalian nimellä tunnetun synnynnäisen sydänvian suhteen edellyttäen, että litiumia on käytetty raskauden aikana. Sydämen kehityshäiriöiden poissulkemiseksi sikiön sydämen kaikukuvaus kuuluu rutiininomaisesti litiumia käyttäville äideille. Lamotrigiini vaikuttaa mahdolliselta litiumin vaihtoehdolta raskaana olevien hoidossa. Gabapentiini ja klonatsepaami voivat myös tulla kyseeseen paniikkia ehkäisevinä lääkkeinä lastensaantivuosina ja raskauden aikana. Myös valproaatti ja karbamatsepiini liitetään sikiövaurioihin.
Sivuoireet > Nestehukka

Litiumsuoloja käyttäville nestehukka voi olla hyvin vaarallinen tila, erityisesti jos sen yhteydessä esiintyy munuaisten vajaatoimintaan liittyvä litiumin aikaansaama diabetes insipidus yhdessä polyurian kanssa. Tähän voivat johtaa esimerkiksi leikkausta edeltävät nesterajoitukset tai tilanteet, joissa nesteitä ei saada, kuumuus, urheilutilanteet ja vaellukset. Nestehukka voi johtaa litiumin kertymiseen elimistössä ja sitä kautta pitoisuuden nousuun. Toinen vaaratilanne on nopea nesteytys, kun käytetään suurta määrää pelkkää vettä. Se voi johtaa nopeasti hyponatremiaan, jossa veriplasman natriumpitoisuus alenee liikaa. Myös tämä voi aiheuttaa litiumin kertymistä elimistöön ja täten sen pitoisuus elimistössä kohoaa.
Toimintatapa

Litiumin tarkkaa biokemiallista toimintaa mielialan tasaajana ei vielä tunneta.
Litium leviää keskushermostossa laajalle ja se toimii yhdessä monien välittäjäaineiden ja vastaanottajien kanssa alantaen noradrenaliinin eritystä ja lisäten serotoniinin tuotantoa. Toisin kuin monet muut psykoaktiiviset aineet, Li+ ei yleensä hoitotasolla aiheuta terveille henkilöille mitään selviä psykotrooppisia oireita (kuten euforiaa). On ehdotettu, että prostatan hapan fosfataasi voisi olla yksi litiumhoidon kohteista, sillä fosfataasin estämisen litiumilla on osoitettu estävän PARP-1:ä.
Litium voi myös lisätä neuronien serotoniinin eritystä aivoissa. Rotan Raphe-tumakkeen seratoenergisten neuronien tumalla on tehty tutkimuksia, joissa niitä on käsitelty litiumilla. Niissä kävi ilmi, että serotoniinin eritys depolarisaatiossa lisääntyi litiumilla käsitellyissä neuroneissa verrattuna samaan depolarisaatioon ilman litiumia.
Vuonna 2007 esitettiin toinen toimintatapa: litium saattaa toimia yhdessä typpioksidin kanssa keskushermoston viestien välityksessä, jolla on keskeinen merkitys hermoston muokkautuvuudelle. Typpioksidijärjestelmä saattaisi olla yhteydessä litiumin antidepressiivisen ominaisuuden kanssa Porsoltin testissä, jossa hiiriä pakotettiin uimaan. Siinä havaittiin myös että NMDA-reseptoreiden toiminnan estäminen lisää litiumin masennuksenestäjän kaltaisia ominaisuuksia testissä uimaan pakotetuilla hiirillä, joka viittaa NMDA-reseptoreiden/NO-signaalien mahdolliseen osallisuuteen litiumin toiminnassa tässä kokeessa, joka mallintaa opittua avuttomuutta eläimillä. Litium estää apoptoosia ja pidentää solujen elämää, jotka ovat hermoja suojelevia ominaisuuksia.
Historia

Jo antiikin Kreikan aikoihin litiumia sisältävää lähdevettä tiedetään käytettäneen "pahan mielen" ja "kiihtymyksen" hoitoon. Litiumia käytettiin 1800-luvulla ensin kihdin hoitamiseen sen jälkeen, kun lääkärit olivat todenneet, että ainakin laboratorio-oloissa litiumilla pystyttiin sulattamaan munuaisista eristettyjä virtsahappokiteitä. Ihmisen elimistössä, tähän tarvittiin kuitenkin myrkyllisiä määriä. Koska vallitsevat teoriat yhdistivät ylenpalttisen virtsahappoerityksen tietynlaisiin häiriöihin, joihin kuuluivat masennus ja maaniset häiriöt, tohtori Carl Lange Tanskassa ja William Alexander Hammond New Yorkissa alkoivat käyttää litiumia manian hoitamiseen 1870-luvulta alkaen. 1900-luvun alkaessa litiumin käytöstä psykiatristen potilaiden hoidossa luovuttiin, sillä teoria mielialahäiriöistä kehittyi ja käsitys "aivokihdistä" katosi. On myös ehdotettu, että lääketeollisuus olisi ollut haluton investoimaan lääkkeeseen, jota ei voitu patentoida, edelleen valmistettiin kuitenkin joukkoa litiumvalmisteita munuaiskivien ja "virtsan korkean virtsahappopitoisuuden" kontrollointiin. Kun vähitellen kertyi tietoa liiallisen natriumin käytön merkityksestä korkean verenpaineen ja sydäntaudin synnyssä, litiumsuoloja määrättiin potilaille käytettäväksi tavallisen ruokasuolan sijaan. Kun tämän menettelyn aiheuttamista sivuseurauksista ja kuolemista oli julkistettu yksityiskohtainen selostus, sekä käytänne että itse litiumin myynti kiellettiin vuonna 1949.
Tutkimus

Litium saattaa suojata aivoja ja edistää harmaan aivoaineen muodostumista aivokuorella sekä estää ja hidastaa Alzheimerin taudin, vanhuuden dementian ja Parkinsonintaudin etenemistä. ALS-taudin suhteen se ei kuitenkaan ole vaikuttanut myönteisellä tavalla.
Aiheesta muualla

FDA:n tietosivu Drugs.com-sivustolla (englanniksi)
"Exposing lithium's circadian action" (Arkistoitu – Internet Archive)
http://www.psycheducation.org/depression/meds/moodstabilizers.htm (Arkistoitu – Internet Archive) — Psycheducation
http://psycheducation.org/treatment/mood-stabilizers/>
CID 11125 — PubChem Compound Yhteenveto (Lithium Carbonate)
N05AN01
DrugBank: Lithium (englanniksi)
Human Metabolome Database (HMDB): Lithium (englanniksi)
Kyoto Encyclopedia of Genes and Genomes (KEGG): Lithium (englanniksi)
Lutheran Evangelical Church in Africa—Zambia Diocese

Lutheran Evangelical Church in Africa—Zambia Diocese (suom. Afrikan evankelis-luterilainen kirkko, Sambian hiippakunta) on luterilainen kirkko Sambiassa. Kirkko tekee yhteistyötä Suomen Luterilaisen Evankeliumiyhdistyksen kanssa. Joulukuussa 2014 Suomen evankelisluterilaisen lähetyshiippakunnan piispa Risto Soramies vihki sambialaisen Robert Kaumban kirkon piispaksi.
Maha Shivratri

Maha Shivratria viettävä sadhu Pashupatinathin temppelissä Katmandussa Nepalissa
Maha Shivaratri (”Shivan yö”) on  tärkeimpiä juhlia hindulaisuudessa. Siinä juhlitaan maailman pelastumista tuhon jumala Shivan ansiosta. Maha Shivaratri on varsinkin naisten juhla, jonka aikana avioituneet naiset rukoilevat perheensä miespuolisten jäsenten puolesta. Naimattomat naiset puolestaan rukoilevat sitä, että löytäisivät itselleen hyvän aviomiehen. Shivatrin viettoon kuuluu muun muassa kolmikerroksisen alttarin rakentaminen ja palvontamenot, joita pidetään pitkin yötä.
Lehdet

Savumerkkejä (Ilo 3/2006)
Luettelo diplomaattisista edustustoista Mongoliassa

Tämä on luettelo diplomaattisista edustustoista Mongoliassa. Pääkaupunki Ulan Batorissa on 24 suurlähetystöä. Monet muut suurlähetystöt on akkreditoitu  lähialueelta.
Suurlähetystöt Ulan Batorissa

| --- | --- |
  Australia    Valko-Venäjä   Bulgaria   Kanada   Kiina   Kuuba   Tšekki   Ranska   Saksa   Unkari    Intia   Italia :   Japani   Kazakstan   Pohjois-Korea   Korean tasavalta   Kuwait   Laos   Venäjä   Turkki   Yhdistyneet arabiemiraatit    Yhdistynyt kuningaskunta   Yhdysvallat   Vietnam
Edustustot

Euroopan unioni
Pääkonsulaatit

Darkhan
Venäjä
Erdenet
Venäjä
Zamyn-Üüd
Kiina
Muut edustustot Ulan Batorissa

Taiwan (Taipeiin kauppa- ja elinkeinotoimisto )
Sveitsi (Konsuliedustusto)
Akkreditoidut suurlähetystöt > Pekingissä

| --- | --- |
  Albania   Argentiina   Itävalta   Azerbaidžan   Belgia   Bosnia ja Hertsegovina   Brunei   Kolumbia   Kroatia   Kypros   Tanska   Viro   Suomi   Kreikka   Islanti   Indonesia   Irlanti   Israel   Latvia   Liettua   Pohjois-Makedonia:   Madagaskar   Alankomaat   Uusi-Seelanti   Norja   Oman   Pakistan   Palestiina   Filippiinit   Puola   Portugali   Serbia   Slovenia   Etelä-Afrikka   Espanja   Ruotsi   Sveitsi   Syyria   Tansania   Ukraina   Sambia
Akkreditoidut suurlähetystöt > Soulissa

| --- | --- |
  Chile   Meksiko:   Paraguay   Singapore